### Beslutningstema

Godkendelse af takster 2024 for Tønder Forsyning.

### Sagsfremstilling

Tønder Forsyning A/S har fremsendt takster for 2024 til Kommunalbestyrelsens godkendelse for drikkevand, spildevand, genbrug og affald.

Taksterne er fastlagt med udgangspunkt i budgettet for 2024, herunder omsætning, omkostninger, likviditet og gæld.

Taksterne er godkendt på bestyrelsesmødet i Tønder Forsyning A/S den 12. oktober 2023.

Tønder Affald A/S

Takstbladet er opdateret, bl.a. på baggrund af analyser på genbrugspladserne af fordelingen mellem private og erhverv.

For en typisk parcelhuskunde vil taksten falde fra 5.095 kr./år til 4.992 kr./år inkl. moms.

For Helle Thorsen bliver det billigere at køre på genbrugspladsen, idet gebyret falder fra 340,40 kr. pr. besøg i 2023 til 309,00 kr. i 2024.

[adresse]

Taksterne for 2024 holdes uændret i forhold til 2023. Det bevirker, at underdækningen ikke vil blive indhentet over de oprindeligt planlagte 3 år (2023-2025), men nu forventeligt først vil blive fuldt afviklet i 2026.

Tønder Vand A/S

For 2024 regnes der med en debiteret vandmængde på 1,46 mio. m3, der er indregnet 2 % mindre i forhold til 2023. Dette er skønnet ud fra en forventning om faldende vandforbrug som følge af energikrisen og større miljøfokus.

Taksterne er fastlagt ud fra en samlet omsætning på 24.544.217 kr., som er den givne indtægtsramme fra Forsyningssekretariatet for 2024 (efter regulering af afgift af ledningsført vand).

Taksterne vil udgøre følgende:

Takst trin 1 m3 12,85 kr. (2023 9,56 kr.)

Takst trin 2 m3 6,70 kr. (2023 4,98 kr.)

Takst trin 3 m3 5,35 kr. (2023 3,94 kr.)

For en husstand med et forbrug på 100 m3, vil den samlede udgift til drikkevand, inkl. moms og statsafgift være på 3.720 kr., hvilket er en stigning på 530 kr. i forhold til 2023.

Tønder Spildevand A/S

For 2024 regnes der med en debiteret vandmængde på 2,388 mio. m3. Den generelle vandmængde for 2024 er reduceret med 2 %, tillagt et estimat for vandmængderne for Arla, Branderup og Otto Vestergaard, Tønder.

* Taksten for tømningsordning stiger med 5,0 % svarende til indeksreguleringen.
* De variable takster holdes uændret i forhold til 2023.
* Det faste bidrag pr. stik stiger til 601,01 kr. i 2024 fra 572,55 kr. i 2023. svarende til den anbefalede pristalsregulering fra Brancheforeningen Danva.

For en husstand med et forbrug på 100 m3, vil den samlede udgift til vandafledning inkl. moms være på 5.786 kr., hvilket er en stigning på 35 kr. i forhold til 2023.

Karin Møller for kommunale veje er fastsat uændret til 6 %.

### Fagchefen for Økonomi og Løn indstiller,

|  |  |
| --- | --- |
| at | takstbladet 2024 for privat- og erhvervskunder godkendes, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 16. november 2023, pkt. 6:

Indstillingen anbefales.

Troels Lund deltog ikke i mødet.

### Beslutning

Indstillingen godkendt.